《次韵斯远同宿岁寒西轩六韵》
宋代·赵蕃

思君无计忧能舒，见君还愧腹每虚。
知君于此未见止，而我但每有不如。
他人招呼厌来集，为我淹留成屡屈。
岂惟高义笃交情，政赖微言起衰疾。
南山三刹此最高，平生几许乎逍遥。
异时我去君独遨，期当寄我山中谣。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。